CELEX: 22021D0020
Language: hr
Date: 2020-12-22 00:00:00
Title: Odluka br. 3/2020 Odbora veleposlanika AKP-EU od 22. prosinca 2020. o produljenju mandata članova Izvršnog odbora Tehničkog centra za poljoprivrednu i ruralnu suradnju (CTA) [2021/20]

12.1.2021   
               
               
                  HR
               
               
                  Službeni list Europske unije
               
               
                  L 10/8
               
            
         ODLUKA br. 3/2020 ODBORA VELEPOSLANIKA AKP-EU
         od 22. prosinca 2020.
         o produljenju mandata članova Izvršnog odbora Tehničkog centra za poljoprivrednu i ruralnu suradnju (CTA) [2021/20]
         ODBOR VELEPOSLANIKA AKP-EU,
         uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (1), a posebno članak 2. stavak 5. Priloga III. tom sporazumu,
         uzimajući u obzir Odluku br. 5/2013 Odbora veleposlanika AKP-EU od 7. studenoga 2013. o Statutu Tehničkog centra za poljoprivrednu i ruralnu suradnju (CTA) (2), a posebno članak 5. stavak 4. njezina Priloga,
         budući da:
         
                     (1)
                  
                  
                     Člankom 5. stavkom 4. Statuta CTA-a predviđeno je da članove Izvršnog odbora Tehničkog centra za poljoprivrednu i ruralnu suradnju (CTA) imenuje Odbor veleposlanika AKP-EU, u skladu s postupcima koje utvrđuje Odbor, na razdoblje od najviše pet godina, s preispitivanjem na sredini razdoblja.
                  
               
                     (2)
                  
                  
                     Sporazum o partnerstvu AKP-EU trebao je isteći 29. veljače 2020. u skladu s njegovim člankom 95. stavkom 1.
                  
               
                     (3)
                  
                  
                     U skladu s Odlukom br. 3/2019 Odbora veleposlanika AKP-EU od 17. prosinca 2019. o donošenju prijelaznih mjera na temelju članka 95. stavka 4. Sporazuma o partnerstvu AKP-EU (3), primjena odredaba Sporazuma o partnerstvu AKP-EU produljena je do 31. prosinca 2020. ili do stupanja na snagu novog sporazuma ili do privremene primjene novog sporazuma između Unije i država AKP-a, ovisno o tome što nastupi prije.
                  
               
                     (4)
                  
                  
                     U skladu s Odlukom br. 1/2020 Odbora veleposlanika AKP-EU od 24. veljače 2020. o imenovanju članova izvršnog odbora i direktora Tehničkog centra za poljoprivrednu i ruralnu suradnju (CTA) (4), mandat članova Izvršnog odbora istječe 31. prosinca 2020.
                  
               
                     (5)
                  
                  
                     U skladu s Odlukom br. 2/2020 Odbora veleposlanika AKP-EU od 4. prosinca 2020. o izmjeni Odluke br. 3/2019 Odbora veleposlanika AKP-EU o donošenju prijelaznih mjera na temelju članka 95. stavka 4. Sporazuma o partnerstvu AKP-EU (5), primjena odredaba Sporazuma o partnerstvu AKP-EU produljena je do 30. studenoga 2021. ili do stupanja na snagu novog sporazuma ili do privremene primjene novog sporazuma između Unije i država AKP-a, ovisno o tome što nastupi prije.
                  
               
                     (6)
                  
                  
                     Mandat članova Izvršnog odbora CTA-a trebalo bi produljiti,
                  
               DONIO JE SLJEDEĆU ODLUKU:
         
            Članak 1.
            Ne dovodeći u pitanje naknadne odluke koje će Odbor veleposlanika AKP-EU možda morati donijeti u okviru svojih nadležnosti, mandat sljedećih osoba kao članova Izvršnog odbora CTA-a produljuje se do 30. studenoga 2021.:
            
                        —
                     
                     
                        prof. Augusto Manuel CORREIA,
                     
                  
                        —
                     
                     
                        g. David HUNTER,
                     
                  
                        —
                     
                     
                        gđa Helena JOHANSSON,
                     
                  
                        —
                     
                     
                        g. Abel KPAWILINA-NAMKOISSE,
                     
                  
                        —
                     
                     
                        dr. Boitshoko NTSHABELE i
                     
                  
                        —
                     
                     
                        gđa Frederike PRAASTERINK.
                     
                  
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 22. prosinca 2020.
            
               
                  Za Odbor veleposlanika AKP-EU
               
               
                  Predsjednik
               
               Michael CLAUSS
            
         
         
            (1)  SL L 317, 15.12.2000., str. 3.
         
         
            (2)  SL L 309, 19.11.2013., str. 50.
         
         
            (3)  SL L 1, 3.1.2020., str. 3.
         
         
            (4)  SL L 72, 9.3.2020., str. 26.
         
         
            (5)  SL L 420, 14.12.2020., str. 32.